
PRIEDAS „ORIENTACINĖ TECHNINĖ SPECIFIKACIJA“

	Orientacinė techninė specifikacija skirta preliminariai supažindinti pirkimo dalyvius su pirkimo objektu. Pilnos apimties pirkimo techninė specifikacija bus teikiama kandidatams, pateikusiems paraišką ir pagal šio pirkimo sąlygas priimtiems dalyvauti DPS, kartu su kvietimu teikti konkrečius pasiūlymus. 	

	SĄVOKOS
· Elektrinė – geografiškai nuo elektros energijos vartojimo vietos nutolusi saulės šviesos elektros energijos gamybos įrenginys: elektros energijos iš atsinaujinančių išteklių gamybos įrenginiai (saulės šviesos energijos moduliai) ir jų generuojamai galiai priskiriami technologiniai įrenginiai, įrengti iki skirstomojo tinklo operatoriaus ribų, nurodytų elektros tinklų nuosavybės ribų akte, kurie yra vientisas nedalomas objektas.
	
	PAGRINDINIAI REIKALAVIMAI
· Pirkimas vykdomas nesinaudojant VšĮ CPO LT katalogu dėl toliau nurodomų priežasčių. Išanalizavus Centrinės perkančiosios organizacijos elektroniniame kataloge esančias prekes nustatyta, jog pirkimo objekto, pilna apimtimi atitinkančio perkančiosios organizacijos keliamus reikalavimus ir sudarant preliminariąsias sutartis, kataloge nėra galimybės įsigyti.
· Pirkimo sutartį sudarys asociacija „Kauno rajono PEB“ juridinio asmens kodas 307772114, buveinės adresas Savanorių pr. 371, 49386 Kaunas.
· ​Kauno rajono PEB 2026-09-18 Valstybinė energetikos reguliavimo tarybos nutarimu Nr. O3-1215​ suteiktas piliečių energetikos bendrijos (PEB) statusas (https://vert.lt/Puslapiai/bendra/Paslaugos/Pilieciu-energetikos-bendrijos-statuto-turetojas.aspx).
· Pirkimo objektas – žemės sklypas (-ai) su visa jame (juose) esančia saulės elektrine (-ėmis), įskaitant saulės modulius, inverterius, atramines konstrukcijas, kabelius ir visą kitą saulės elektrinės (-ių) veikimui bei pagamintos elektros energijos tiekimui į skirstomuosius tinklus reikalingą įrangą ir infrastruktūrą. 
· Galutinis reikiamų elektrinių kiekis (galingumas) DPS paskelbimo metu nežinomi, tačiau elektrinės, kurios faktinėmis sąlygomis pagamina ir į elektros tinklus perduoda per metus mažiau nei 2 mln. kWh elektros energijos nebus perkamos. 
· Elektrinė(-ės) turi būti pastatyta Lietuvos Respublikos teritorijoje, laikantis Lietuvos Respublikoje galiojančių teisės aktų reikalavimų, vadovaujantis UAB ILTE skatinamosios finansinės priemonės „Paskolos energetikos bendrijoms“ aprašymo 2.1.1 papunkčiu.
· Leidimas plėtoti elektros energijos pajėgumus turi būti išduotas iki 2024-01-01 (jei taip bus numatyta konkretaus pirkimo techninėje specifikacijoje).
· [bookmark: _Hlk50298988]Elektrinė(-ės)  turi būti priduota Valstybinei energetikos reguliavimo tarybai (toliau – VERT), gautas leidimas gaminti elektros energiją bei atlikti kiti veiksmai kuriuos atlikus geografiškai nutolusios saulės elektrinės pagaminta elektros energija bus apskaitoma kaip Kauno rajono PEB pagaminta elektros energija.
· Elektrinės(-ės)  įranga turi būti tik nauja (nenaudota), t. y. parduodama pirmą kartą (įranga nebuvo naudota kitoje vietoje) ir eksploatuojama ne ilgiau kaip 24 mėn., skaičiuojant nuo VERT leidimo gaminti elektros energiją, o tais statymo (įrengimo) atvejais, kai leidimas gaminti elektros energiją neprivalomas – nuo VERT techninės būklės pažymos išdavimo datos.
· Elektrinė turi būti tinkama galios priskyrimui PEB narių ir energetinį nepriteklių patiriančių asmenų vartojimo objektams; tiekėjas turi pateikti tam reikalingus duomenis ir atlikti sutartyje jam priskirtus veiksmus. Projektas turi užtikrinti bent 20 proc. įrengtosios galios paskirstymą bent 80 proc. savivaldybės energetinį nepriteklių patiriančių asmenų, kiekvienam skiriant bent 1 kW saulės elektrinės galios.
· Žemės sklypo ant kurio pastatyta Elektrinė pardavimo kaina negali būti didesnė nei 10 proc. Elektrinės kainos. Kaip alternatyva žemės sklypo pardavimui (jei taip bus numatyta konkretaus pirkimo sąlygose), žemės sklypas galės būti perduodamas Kauno rajono PEB valdyti ir naudotis nuomos arba panaudos sutarties pagrindu ne trumpesniam kaip 99 metų laikotarpiui. Sutartyje turės būti aiškiai įtvirtintas žemės sklypo savininko sutikimas, kad Kauno rajono PEB šiame sklype statytų ir (ar) įrengtų bei eksploatuotų energijos kaupimo sistemas ir kitus su elektros energijos gamyba, kaupimu ar naudojimu susijusius įrenginius.
· Pirkimą numatoma finansuoti pagal UAB ILTE įgyvendinamą skatinamąją finansinę priemonę „Paskolos energetikos bendrijoms“, naudojant pagal šią priemonę suteikiamos paskolos ir dotacijos lėšas. Pirkimo dokumentų paskelbimo metu sprendimas dėl finansavimo suteikimo nėra priimtas.
· Tiekėjas visą paskolos laikotarpį (planuojama 15 metų) turės teikti Elektrinės priežiūros ir aptarnavimo paslaugas, įskaitant turto draudimą pagal ILTE paskolos sąlygas (jei taip bus numatyta konkretaus pirkimo techninėje specifikacijoje).
· Pirkimo sutartis visa apimtimi įsigalios, kai: 1) Kauno rajono PEB bus perduotos visos žemės ant kurios pastatyta Elektrinė nuosavybės (arba valdymo bei disponavimo teisės, jei taip bus numatyta konkretaus pirkimo sąlygose); 2) Kauno rajono PEB gaus leidimą plėtoti elektros energijos pajėgumus tiekėjo perduotoje Elektrinėje ar kitą galimybę galios priskyrimui PEB nariams ir energetinį nepriteklių patiriantiems asmenims; 3) bus įvykdyti kiti pirkimo-pardavimo sutarties įsigaliojimo visa apimtimi reikalavimai.
· Tiekėjas turės perduoti finansavimui ir teisėtam eksploatavimui reikalingus dokumentus: statybos užbaigimo, prijungimo ir nuosavybės ribų, leidimų, elektrinės priėmimo–perdavimo, įrangos atitikties ir garantijų dokumentus. Tikslus sąrašas bei pateikimo terminai bus nustatyti konkrečiame pirkime.
· Pirkimo-pardavimo sutarties sudarymo išlaidas apmoka pirkimą laimėjęs tiekėjas.
· Visi išdėstyti reikalavimai konkretaus pirkimo metu gali būti koreguojami, atsižvelgiant į Kauno rajono PEB poreikį ir ILTE skatinamosios finansinės priemonės reikalavimus.

